Nuwe sportnutsvoertuig in Honda se stalHonda B-RV (Foto: Honda) Honda Suid-Afrika het nog ŉ aanspraakmaker in sy sportnutsreeks bygevoeg. Die splinternuwe Honda BR-V is ŉ kompakte sportnutsvoertuig. Suid-Afrikaners is baie lief vir dubbelkajuitbakkies en sportnutsvoertuie. Die BR-V is aanvanklik slegs beskikbaar met ŉ 1.5 liter viersilinderenjin met ŉ enkel-bonokas en Honda se wêreldberoemde i-VTEC kleptydreëlstelsel. Die kragbron lewer 88kW teen 6 600 r/min en 145Nm teen 4 600r/min. Daar is twee ratkaste beskikbaar: ŉ sesgang-handrat en Honda se CVT (Continuously Variable Transmission). Die CVT is met skakelspane toegerus sodat bestuurders self ratte kan wissel indien hulle wil. Wat die BR-V ŉ aantreklike keuse maak, is dat hy standaard met sewe sitplekke kom. In hierdie klas is daar min mededingers met sewe sitplekke. Toyota se Avanza en Chevrolet se Orlando is al waaraan ek nou kan dink. Mededingende pryse en Honda se verstommende betroubaarheid gaan hierdie ŉ interessante buksie maak. Die reeks lyk so: Die reeks word gedek deur ŉ 5 jaar/200 000 km-waarborg en 3 jaar AA-padbystand. Comfort- en Elegance-weergawes geniet ŉ 2 jaar/30 000 km-diensplan. Diensintervalle is 15 000 km.